stanford-oval/wikipedia huggingface dataset:
תסמונת דאון
גורמים לתסמונת

התסמונת היא גנטית (תורשתית), אך איננה משפחתית ברוב המקרים. הגורמים המדויקים לתסמונת אינם ברורים דיים. אחת הסברות היא שתוספת הכרומוזום מתרחשת אצל האם, כאשר שני כרומוזומים נדבקים זה לזה בביצית שהזדקנה, בשל גילה המבוגר. בכ-92% מהמקרים הדבר נובע מטעות בחלוקת המיוזה הראשונה אצל האם לעומת כ-5%-4% הנובעים מטעות חלוקה במיוזה השנייה של האב. גורם נוסף הוא כאשר האב לוקה בטרנסלוקציה.
ההימנעות מהריון בגיל מבוגר והאפשרות לאבחון מוקדם, בשל הפצת הידע על תסמונת זו, גרמה לכך שמאז הרבע האחרון של המאה העשרים 75% מהלוקים בתסמונת נולדו לאימהות הצעירות מגיל 30.
ישנם גם אנשים שבשל מוטציה, שני כרומוזומי 21 שלהם מאוחדים בכל תאי גופם. לאנשים כאלה יכולים להיות רק ילדים עם תסמונת דאון. זאת משום שהם מורישים שני כרומוזומי 21 ואילו בן זוגם מוריש כרומוזום 21 (אנ') שלישי.
בנוסף קיימת סברה כי ישנם גורמי סיכון סביבתיים כגון: חשיפה לזיהומים במהלך ההריון, עישון בזמן ההריון, חשיפה לקרינה, חשיפה לחומרי הדברה, מגורים ליד מתקני פינוי אשפה ושימוש בגלולות למניעת הריון.
גילוי מוקדם

לא ניתן לרפא תסמונת דאון והדרכים היחידות למנוע לידה של ילד עם תסמונת דאון הן הימנעות מהריון כשההורים בקבוצת סיכון לילד עם תסמונת דאון (נשים מעל גיל 35 והורים ששני כרומוזומי 21 שלהם מאוחדים זה לזה בשל מוטציה) והפלה של עוברים בעקבות גילוי מוקדם של התסמונת. כיום מעוגנת התוכנית למניעת מומים מלידה בחוק ביטוח בריאות ממלכתי והיא מוצעת לכל אישה המוגדרת כנמצאת בסיכון גבוה עקב גיל (35+) או בדיקת סמנים ביוכימיים.
הסיכוי לתסמונת דאון אצל ילד שני והלאה הוא 1-2% (ללא קשר לגיל האם). כלומר קיים סיכוי שהילד הבא ייוולד גם הוא עם תסמונת דאון, אך גם סיכון זה הוא מזערי[דרושה הבהרה].
גילוי מוקדם > שיטת הבדיקה

הדרך הנפוצה ביותר היא במהלך ההריון, בשבועות 16–25 על ידי בדיקת על-שמע (Ultrasound) (בן עמי, טפר, מימון, שפירא, זינגר ובורוכוביץ', 2013).
מכשיר האולטרסאונד משמש לבדיקות שגרתיות של נשים בהריון, כדי לבדוק את תקינות המערכות בגופם של העוברים. האולטרסאונד, הנתמך בסיועו של המחשב, מאפשר כיום לראות בבירור איברים שונים בגופו של העובר עד לפרטי פרטים, וכך מסייע בגלוי מומים מולדים רבים. נמצא שאצל עוברים בעלי התסמונות ישנה שכיחות גבוהה של חסימה של התריסריון ושל מום במחיצה הבין חדרית בלב. איתור מומים כאלה בעזרת האולטרסאונד מחייב ביצוע של אחת מהבדיקות הכרומוזומאליות הבאות:
בדיקת שקיפות עורפית - בדיקת סקר המזהה את ההסתברות לקיום תסמונת דאון ופגיעות כרומוזומליות נוספות בעובר.
בדיקת סיסי שליה - נותנת זיהוי ודאי או שוללת בצורה וודאית את קיום התסמונת בעובר. נעשית בשבועות ההריון הראשונים בלבד.
בדיקת מי שפיר - נותן זיהוי ודאי או שולל בצורה וודאית את קיום התסמונת בעובר.
בדיקת דם האם - NIPT - בדיקת DNA עוברי
טיפול

תסמונת דאון אינה ניתנת לריפוי, אך תמיכה רפואית, חינוכית ורגשית לאורך החיים עשויה לשפר ולהקל על תפקודם של הלוקים בה. מסגרות התמיכה הללו מקדמות את הלוקים בתסמונת לעבר חיי קהילה וחברה, מקדמות בתחום החינוך ובפרט לשילובם במסגרת החינוך הרגילה. בפן הרפואי, המסגרות מבצעות מעקב קבוע ונרחב, רפואה מונעת וטיפול במחלות נלוות כמו בעיות במערכת העיכול, בעיות עיניים ועוד. אחת מדרכי ההתמודדות החשובה ביותר היא הפעלת הגוף ופעילויות העשרה מוטוריות כמו רכיבה טיפולית על סוסים, וזאת בשל העובדה שהיא מסייעת לא רק מבחינה גופנית אלא גם מבחינת יחסים בין אישיים, שיפור דימוי עצמי, הסתגלות, יצירת קשרים עם הזולת והבנת הסביבה.
מכיוון שהתסמונת מתבטאת במערכות רבות בגוף האדם ובדרכים רבות ומגוונות, הלוקים בתסמונת דאון עשויים להסתייע במגוון גדול של טיפולים פרא-רפואיים ורפואיים, לשיפור תפקודים שפתיים, מוטוריים שונים, אסתטיים, חישתיים ואחרים. טיפולים כגון אלו, הם ריפוי בעיסוק, קלינאות תקשורת, פיזיותרפיה, ניתוחים לשיקום חלל הפה, ניתוחים פלסטיים ועוד. עבור הלוקים בתסמונת מתפתח גם ענף חינוך מיוחד בעל צידוקים מתחום המחקר החינוכי.
בישראל זכאים ילדים עם תסמונת דאון עד גיל 18 לקצבת נכות מלאה - "גמלת ילד נכה", לאחר אבחון של המכון להתפתחות הילד או המחלקה הגנטית. בנוסף הם זכאים לסיוע כספי בטיפולים פרה-רפואיים, אפשרות ללמוד במסגרות חינוך מיוחד עד גיל 21, שירותים כגון הסעה לגן או לבית הספר, ופעילויות בימי חופשה.
בישראל חלק מהילדים עם תסמונת דאון משולבים במערכת החינוך הרגילה; גורמים שתורמים לשילוב מוצלח של תלמידים אלו הוא קבלה והגברת תחושת שייכות של התלמידים על ידי הצוות ושאר התלמידים, והתארגנות בית הספר לשילוב זה תוך שימוש במשאבים וסייעות כיתתיות או אישיות. ילדים בעלי תסמונת דאון זכאים להישאר עד גיל שבע בערך בגן חובה (כלומר לשהות בגן חובה שנתיים: מגיל 5 – 6 ומגיל 6 – 7). במעבר בין הגן לבית הספר, כל ילד בעל תסמונת דאון יכול לעבור ועדת השמה או ועדת שילוב. ילדים עם תסמונת דאון כן יכולים להשתלב בבתי ספר רגילים אבל הם צריכים לעבור ועדה שתקבע זאת[דרושה הבהרה].
ראו גם

פגם גנטי
אקים
ית"ד - ילדי תסמונת דאון
מוגבלות שכלית התפתחותית
לקריאה נוספת

גפני, ע' (2001). פרויקט העשרה מוטורית לבעלי תסמונת דאון. סוגיות בחינוך מיוחד ובשיקום, 16 (2), 86-77.
זהבי, ר' (1992), גילוי מוקדם של תסמונת דאון, "איתנים", ינואר, 5-6.
מודן, ב' (1998), מבט אל תסמונת דאון, "הרפואה", 12, 944-945.
פוס, ר' (1987). תסמונת דאון. לדעת: מדע לנוער המתבגר, י"ז (4), 19-18.
הערות שוליים

↑  מרכז רפואי הדסה,'"`UNIQ--nowiki-00000000-QINU`"'תסמונת דאון, באתר מרכז רפואי הדסה, ‏אין תאריך'"`UNIQ--nowiki-00000000-QINU`"'(ארכיון)
↑  Norman Howard Jones, 1979, On the Diagnostic Term 'Down's disease', Medical History 23: 102-104
↑  אריה סעדה, מידע כללי על תסמונת דאון, באתר abiliko
↑  מכבי,'"`UNIQ--nowiki-00000004-QINU`"'תסמונת דאון-מידע רפואי, באתר מכבי, ‏2014
↑  תסמונת דאון וגילויה על ידי בדיקת מי שפיר
| --- | --- |
בקרת זהויות :  NLI: 987007560194605171  BnF: cb11940791r (data)  GND: 4012849-0  LCCN: sh85039232  NDL: 00567829  NKC: ph134764 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דאון היל

רוכב בסגנון דאון היל
דאון היל הוא שמו של סגנון רכיבה על אופניים. בסגנון זה מתחרים ברכיבת שטח במורד תלול. סגנון זה מתאפיין בקפיצות מרובות ובאתגרים טכניים וגופניים לרוכבים. הסגנון הזה, ביחד עם סגנון הפרי רייד, משתייכים לקטגוריית האקסטרים בספורט רכיבת האופנים.
לָרוב המִתלים של אופניים אלו ארוכי מהלך והשלדה כבדה וחזקה עם מקום לצמיגי שטח רחבים. משקל האופניים יכול להגיע ל-22 ק"ג, ולכן אופניים אלו אינם מתאימים לרכיבת שבילים.
אביזרי המגן בהם משתמשים רוכבי דאון היל מבוססים על אלו המיועדים לאופנועים, כולל קסדה מלאה לָפנים, חליפת מגן לגוף ומגיני רגליים. עקב המהירויות הגבוהות בצורת רכיבה זו והקושי הטכני של המסלול, תאונות הן תופעה שכיחה.
דאון היל הוא גם תת-ענף בתחום הסקייטבורד, בעזרת סקייטבורד מיוחד המתאפיין בקרש עבה ורחב יותר, גלגלים וצירים גדולים וגריפ מיוחד שמודבק על הקרש ומונע החלקה במהירויות גבוהות יכולים הרוכבים לרדת במדרונות וכבישים במהירויות גבוהות (50–70 קמ"ש בממוצע), דאון היל בסקייטבורד נחשב לספורט אתגרי ומסוכן ויש לבצע זאת עם מיגון מותאם כולל קסדה מיוחדת (דומה לקסדת אופנוע).
לקריאה נוספת

אופני הרים
פרי רייד
כתבות ומדריכים בנושא דאון היל באתר www.sk8r.co.il פורטל הסקייטבורד הישראלי
פרי רייד

פרי רייד (באנגלית: Free Ride - רכיבה חופשית) הוא סגנון רכיבת אופניים המיועד לשבילים עם מכשולים וקפיצות מאתגרות. את סגנון הפרי רייד משייכים יחד עם סגנון הדאון היל לקטגוריית ספורט אקסטרים תחת ספורט האופניים.
לאופני פרי רייד בולמי זעזועים גדולים מאוד ושלדה כבדה יותר מאופני הרים רגילים, מה שמגביל במידה מסוימת את הרב-גוניות בתפקודם.
לקריאה נוספת

אופניים
אופני הרים
דאון היל
| רכיבה על אופניים |
| --- | --- | --- |
| כללי | אופניים • אופניים חשמליים • רכיבה על אופני הרים • רכיבת כביש • אופני עיר |  |
| אמצעי תחבורה | יוממות אופניים • חוקים לרכיבה על אופניים • שליח באופניים • שירות השכרת אופניים • שירות שיתוף אופניים • טיולי אופניים • אופני משא • תחבורה פעילה |  |
| רכיבת פנאי | מרוץ אופניים • מרוץ אופני כביש • מרוץ אופני מסלול • מרוץ אופני BMX • מרוץ סייקלוקרוס • סייקלוספורטיב • פרי רייד  • רכיבה למרחקים ארוכים • רכיבת טריאל על אופני הרים • טריאתלון • מרוצי אופניים • רוכבי אופניים  • רכיבה אומנותית • ספינינג |  |
| בטיחות ותשתיות | שביל אופניים • אזורים ידידותיים לרוכבי אופניים • חניה לאופניים • בטיחות בעת רכיבה על אופניים • תשתיות אופניים • רכיבתיות • הנדסת תשתיות לאופניים • דיאטת כביש |  |
| שונות | מכונאי אופניים • שימוש מלחמתי באופניים • תחבורה בת קיימא • אספנות אופניים |  |
ערך זה הוא קצרמרבנושא ספורט. אתם מוזמנים לתרום לוויקיפדיה ו.
1958 בטלוויזיה

| 0 | 1 | 2 | 3 |
| --- | --- | --- | --- |
|  |  | 1958  בטלוויזיה |  |
< · 1956 · 1957 — 1958 — 1959 · 1960 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1958 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
12 במרץ – תחרות האירוויזיון התקיימה בהילברסום שבהולנד. בתחרות זכתה צרפת, עם השיר "Dors, mon amour" ("תישני, אהובה שלי") בביצוע הזמר הצרפתי אנדרה קלאבו.
סתיו 1958 – סקנדל תוכניות החידונים (אנ') הוביל לביטול תוכנית החידון "The $64,000 Question" בערוץ CBS וגרמה לנזק תדמיתי ניכר לתעשיית הטלוויזיה האמריקאית. הסקנדל הוביל בהמשך גם לכך שתוכנית הפריים טיים "Twenty-One", אשר הייתה בעלת הרייטינג הגבוה ביותר, בוטלה על ידי NBC באוקטובר.
סדרות ותוכניות טלוויזיה חדשות ב-1958

פרק זה לוקה בחסר. אנא תרמו לוויקיפדיה ו.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 22 בספטמבר | פיטר גאן (אנ') | פעולה, דרמת פשע | NBC |
| 24 בספטמבר | המופע של דונה ריד (אנ') | קומדיית מצבים | ABC |
| 29 בספטמבר | האקלברי האונד | אנימציה, קומדיה | סינדיקציה |
| 30 בספטמבר | The Rifleman (אנ') | מערבון | ABC |
| 2 באוקטובר | פליקס החתול | אנימציה, קומדיה | סינדיקציה |
| 10 באוקטובר | 77 Sunset Strip (אנ') | דרמת פשע | ABC |
"77 Sunset Strip"
"המופע של דונה ריד"
"The Rifleman"
סדרות ותוכניות בולטות שבוטלו או הסתיימו ב-1958

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
26 בינואר – אלן דג'נרס, קומיקאית ושחקנית קולנוע אמריקאית
16 בפברואר – אייס-טי, שחקן ומוזיקאי אמריקאי
3 באפריל – אלק בולדווין, שחקן קולנוע וטלוויזיה אמריקאי
23 במאי – דרו קארי, קומיקאי אמריקאי
22 ביוני – ברוס קמפבל, שחקן קולנוע
8 ביולי – קווין בייקון, שחקן קולנוע אמריקאי
30 בנובמבר – גארי לואיס, שחקן סקוטי
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אריות ים

ערך זה עוסק ביונקים ימיים. אם התכוונתם ליחידה הצבאית, ראו .
| אריות ים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
תת־משפחה:: אריות ים
שם מדעי
 Otariinae ‏גריי, 1825
תחום תפוצה


אריות ים או כפירי ים (שם מדעי: Otariinae) הם תת-משפחה של יונקים ימיים מתת-הסדרה טורפים ימיים (Phocoidea). את אריות הים מאפיינים סנפירים ארוכים, אוזניים קטנות ותנועה ביבשה על ארבעת סנפיריהם. כושרם לכופף את הסנפירים האחוריים לפנים מקנה להם יכולת לטפס במהירות על גבי סלעים. קולו של אריה הים הוא נביחה רמה. אריות ים נמצאים בדרך כלל באזורים בעלי אקלים קוטבי – ליד אנטארקטיקה או הקוטב הצפוני.
מיון

תת-משפחת אריות ים (Otariinae)
סוג ומין יחיד: אריה ים שטלר – (Eumetopias jubatus)
סוג ומין יחיד: אריה ים אוסטרלי – (Neophoca cinerea)
סוג ומין יחיד: אריה ים דרום-אמריקאי – (Otaria flavescens בעבר: Otaria byronia)
סוג ומין יחיד: אריה ים הוקרי – (Phocarctos hookeri)
סוג אריה ים מצוי - (Zalophus ):
מין אריה ים קליפורני – (Zalophus californianus)
מין אריה ים גלאפגוס (Zalophus wollebaeki)
מין אריה ים יפני (נכחד בסביבות שנות ה-50) (Zalophus japonicus)
ראו גם

כלבי ים
דובי ים
ספר הרזים

| --- | --- |

 מידע כללי
 מאת:  לא ידוע. על פי המסורת – רזיאל המלאך
 שפת המקור:  עברית 
 
ספר הרזים הוא ספר השבעות ופעולות מאגיות מתקופת התלמוד, אשר מחברו וזמן כתיבתו המדויק אינם ידועים. הספר הושפע רבות מחיבורים מסוימים בספרות ההיכלות והמרכבה אך אינו חלק ישיר ממנה. הספר הוהדר בידי מרדכי מרגליות, וכן בידי החוקרים הגרמניים רביגר ופטר שפר.
תיאור הספר ומבנהו

הספר מורכב מהקדמה, ומתיאור כל אחד משבעת רקיעי השמיים שמהווים את כל אחד מהיחידות הבאות בספר.
כל רקיע נפתח בתיאור ציורי של מראהו ומבנהו של הרקיע, לאחר מכן מפרט המחבר על כל אחד ממחנות המלאכים המצויים באותו רקיע, ומונה את המלאכים הנמצאים בו בשמותיהם, מסביר בקצרה על המומחיות של אותו מחנה, ועובר לתיאור הפרקטי של המעשים המאגיים שניתן לדרוש מהם ושל דרכי הביצוע שלהם.
בתיאור שבספר, הרקיע השביעי מובחן משאר הרקיעים בכך שאין בו מלאכים וקיימת בו רק נוכחותו של אלוהים. במקום הפירוט על המלאכים והבקשות שניתן לבקש מהם, המחבר מונה באריכות את שבחיו של הבורא ואינו מציין לחשים או פרקטיקות כלל.
תיאור הספר ומבנהו > תוכן הספר

בספר מובאים לחשים מסוגים שונים, מהם לצורכי השחתה, רפואה, גילוי נסתרות ועוד. וכן לחשים הגורמים להגברת מהירות הסוסים, גירוש רוחות, ידיעת עתידות, גרימת אהבה, לחשים הגורמים לאדם להיות רואה ואינו נראה ועוד. לצד אלה כלולים בו גם הטפה ליראת שמיים והרחקה מן החטא כגון לשון הרע וגאווה.
בספר מתוארים בפירוט רב שבעת רקיעי השמיים ושמות המלאכים והשוטרים שבכל רקיע ורקיע, תוך הבאת מאות שמות של מלאכים הממונים על דברים שונים. לדוגמה המלאך הממונה על הרצת הסוסים קרוי "רהטיאל" ועוזרו סוסיאל.
כמו כן, מתוארות בספר פעולות מעשיות הכוללות השבעות מלאכים קמיעים וכשפים. ביצוע פעולות אלו מלווה בדרישות טהרה, כגון הישמרות מאשה, הימנעות מאכילת בשר ויין, מספר ימי טהרה ועוד. בנוסף, יש לבצע את הכישופים בזמנים מיוחדים דווקא, כגון בגילוי הירח, בשעה פלונית בזריחת השמש ועוד.
חלק מפעולות ההשבעה כוללות גם מעשים הנחשבים ביהדות ההלכתית כעבודה זרה כמו פולחן לצבא השמיים כגון ניסוך, הקטרה, שחיטת תרנגול לבן ועוד.
בספר מובא תיאור של שבעה רקיעים בסגנון פיוטי:
"שם הרקיע הראשון  הנקרא שמיים בו מחנות מלאים חמה וכו' ונשמעים לבני אדם בשעת עסקם לכל הלומד לנסך לשמותם ולהזכירם באותותם וכו' ואמור כך: מוסר אני לכם מלאכי אף וחימה את פלוני בן פלוני שתשנקו אותו ותשחיתו אותו ואת מראיהו ותפילוהו במטה"
מתוך ספר הרזים
מקור הספר

על פי המחקר הספר הוא חיבור מקורי עברי, הנתון להשפעת הספרות המאגית היוונית ופעמים אף העתיק ממנה קטעים שלמים. כך למשל מובאת בספר תפילה לאל השמש (הליוס) בלשון יוונית ולאחריה התפילה בעברית, דבר שמצביע על העתקה מספר מאגי יווני.
עם זאת, בשונה מהספרות המאגית היוונית והמצרית, לספר יש הקדמה וסיום, והתיאורים שלו הם במובהק תיאורים ממקור יהודי, הן בסיומת שמות המלאכים - אל, הן בדרישת הטהרה הייחודית, והן בתיאור הבורא המופיע בתיאור הרקיע השביעי.
זהות מחבר הספר

בהקדמת הספר מובא ציטוט המייחס את כתיבת הספר לרזיאל המלאך. בקצת מכתבי היד של הספר נכתב כי רזיאל המלאך נתנו לנח:
"זה ספר מספרי הרזים שנתן לנוח בן למך בן מתושלח בן חנוך בן ירד בן מהללאל בן קינן בן אנוש בן שת בן אדם מפי רזיאל המלאך בשנת ביאתו לתיבה לפני כניסתו"
בגרסאות אחרות לספר כתוב שנתנו לאדם הראשון.
לדעת פרופסור אליעזר שמשון רוזנטל, הספר נכתב לא לפני המאה הרביעית, בסוף תקופת האמוראים, משום שהוא משתמש באינדיקטיון (אנ').
יש המשערים כי מחבר הספר התגורר באלכסנדריה שבמצרים, כך עולה מכתובות המאגיות הכוללות שיתוף של שלש אמונות יהודית יוונית ומצרית. השערה נוספת היא שהמחבר התגורר בארץ ישראל במקום בו היו גרים יחד יהודים וגויים, השערה זו באה בעקבות לשון העברית הרהוטה שבספר.
מאז חיבורו נעלם הספר עד המאה התשיעית, בזמן הפולמוס הקראי של דניאל בן משה אלקומיסי, סלמון בן ירוחם יעקב הקרקסאני המנגחים את הרבנים על שברשותם ספרים מעין אלו. בשנת 1963 החוקר מרדכי מרגליות גילה את הספר בספריית אוניברסיטת קיימברידג', והוציאו לאור בשנת תשכ"ז לאחר שלש שנות מחקר.
השפעת הספר

הספר התקבל אצל חלק מחכמי היהודים והשפיע רבות על ספרות ההיכלות. כך למשל בספר ההיכלות מובאים שמותיהם של שבעת השוטרים ראשי שבעת המחנות של הרקיע הראשון. בספר שיעור קומה הועתק עניין הרקיע השביעי כולו תוך הרכבה מרקיע רביעי בספר זה. בעיקר השפיע ספר זה על חסידי אשכנז ובראשם רבי אלעזר מוורמייזא מחבר ספר סודי רזיא המעתיק ממנו חלקים שלמים. גם בספר רזיאל המלאך מובאים קטעים שלמים מספר זה.
השפעת הספר ניכרת גם על ספרות רחבה שהתחברה במאות השנים שלאחר חיבור התלמוד, כגון: ספר חרבא דמשה, ספר אדם, ספר המלבוש (המובא בחלקו בראש ספר רזיאל המלאך). גם מדברי הרמב"ם עולה שהכיר ספר זה, שכן הוא ציין שיש שימוש בהדס בעת העלאת אוב, דבר שנזכר אך ורק בספר זה.[דרוש מקור]
השפעת הספר > ביקורת

מחבר הספר היה בן לעם היהודי שכן אלהי ישראל מובא בספר כאלוהי האלוהים היושב ברקיע השביעי, בספר אף מובא ציטוט המעריך את חכמי ישראל. ברם להשערת מרדכי מרגליות המחבר היה מין, לדעתו ספר זה הוא "ספר כשפים מתקופת התלמוד", וכך כתב:
מחברנו  חי בעולם המאגיה של היוונים המצרים ורחוק היה מרוחם של חכמינו ז"ל, עד כדי כך שהוא מורה לעבור על הרבה איסורי תורה מפורשים, כמו לשאול באוב ולדרוש אל המתים, או לזבח ולקטר ולנסך למלאכים ורוחות, לשמש ולירח ולכל צבא השמיים, ואף יש בו תפילה לאל השמש יוליוס, בלי ספק נחשב ספר זה אצל חז"ל בגדר ספרי מינין וספרי קוסמין והשתדלו לעקור זכרו.
מרגליות תמה על רבנים גדולים שהעתיקו מדבריו בלא לחשוש לאיסורים אלו. מנגד דעת הרב מנחם מנדל כשר שאפשר להניח שהיה יהודי שומר תורה ומצוות, אלא שאסף בחיבורו מאגיות אסורות, רק לצורך לימוד, שאופן זה מותר על פי ההלכה, אפשרות נוספת מעלה הרב כשר "שאלה הלשונות שיש בהם דרכי עכו"ם כגון הקטרה וניסוך המה הוספות מאחד המעתיקים".
ראו גם

ספרות ההיכלות והמרכבה
ספר רזיאל המלאך
הערות שוליים

↑  ראו משנה,'"`UNIQ--nowiki-00000000-QINU`"'מסכת עבודה זרה,'"`UNIQ--nowiki-00000000-QINU`"'פרק א', משנה ה'
↑  ראה לדוגמה בהקדמת לספר במהדורת מרגליות.
↑  דברי פרופ' רוזנטל מובאים במהדורת מרגליות, הקדמה לספר, עמוד 25
↑  בספרו מלחמות ה'
↑  משנה תורה לרמב"ם,'"`UNIQ--nowiki-0000000A-QINU`"'ספר המדע,'"`UNIQ--nowiki-0000000A-QINU`"'הלכות עבודה זרה וחוקות הגויים, פרק ו', הלכה א'
↑  ראו משנה,'"`UNIQ--nowiki-0000000C-QINU`"'מסכת עבודה זרה,'"`UNIQ--nowiki-0000000C-QINU`"'פרק א', משנה ה'
↑  תורה שלמה, כרך כ"ב, השלמות למילואים עמוד 191
↑  שם, עמוד 192
| --- | --- |
בקרת זהויות :  NLI: 987007267712405171  BIBSYS: 3120901  GND: 108909163X  LCCN: n83065493  VcBA: 492/61686  VIAF: 183077094   WorldCat (עם VIAF): 183077094
מר הפקרה

| --- | --- |

 מידע כללי
 מאת:  כותבים שונים
 תורגם לשפות:  אנגלית
 סוגה:  עיון
 נושא:  החטופים הישראלים ברצועת עזה במלחמת חרבות ברזל, בנימין נתניהו
 הוצאה
 הוצאה:  פורום חיים - פורום משפחות להצלת החטופים
 תאריך הוצאה:  2024
"מר הפקרה – מורשתו של נוטש החטופים" הוא ספר עיון שיצא לאור בשנת 2024 וכולל מאמרים, איורים וטקסטים ספרותיים העוסקים בכהונתו ומורשתו של ראש הממשלה בנימין נתניהו, ובפרט בתפקודו ביחס לחטופים שנחטפו במהלך טבח שבעה באוקטובר.
הספר מכיל טקסטים קצרים אותם כתבו בני משפחות חטופים, לצד דמויות מפתח בציבוריות הישראלית, בתרבות ובאקדמיה, בהם זוכה פרס נובל פרופסור אהרן צ'חנובר, ראש המוסד לשעבר תמיר פרדו, ראש השב"כ לשעבר יובל דיסקין, הרמטכ"ל ושר הביטחון לשעבר משה יעלון והרמטכ"ל לשעבר דני חלוץ, הסופרים צרויה שלו, אפרים סידון ואיל מגד, וזוכי פרס ישראל והפרופסורים אניטה שפירא, דוד הראל ואסא כשר.
חיבור, הדפסה והפצה

הספר הוא פרי יוזמה של "פורום חיים – פורום משפחות להצלת החטופים", המאגד משפחות חטופים וחטופות הפועלות מאז טבח שבעה באוקטובר לשחרור בנות ובני המשפחות בקריאה להפסקת המלחמה והשבת כל החטופים והחטופות בהסכם, באופן מיידי.
יותר ממיליון וחצי שקלים גויסו במימון המונים למען הוצאת הספר שהודפס בדפוס בארי. המהדורה הראשונה של 10,000 עותקים אזלה ולאחריה הודפסה מהדורה מלאה יותר – בשתי פעימות של 50 אלף כל אחת, שהחל מ-18 באוגוסט אף נמכרת ברשת סטימצקי. באוגוסט 2024 הוצב יעד התרמה בסך שני מיליון שקלים, והכוונה היא להדפיס מאות אלפי עותקים עוד ב-2024. הספר תורגם לאנגלית בשם Dark Legacy.
במסגרת הוצאת הספר יצא גם סרטון שבו לוקחות חלק ארבע אמהות – עינב צנגאוקר (שבנה מתן חטוף) הדס קלדרון (שילדיה ארז וסהר נחטפו והוחזרו בעסקת 2023, ואביהם עופר נחטף והוחזר בעסקת 2025, לאחר פרסום הספר), ד"ר מעיין שרמן (שבנה רון נחטף חי ונרצח) ויעל אדר (שבנה תמיר נחטף פצוע ונרצח).
הפצת הספר לוותה בקמפיין נרחב על שערי העיתונים בישראל ובצילום הספר באתרים שונים בארץ ובעולם. לקראת נאומו של בנימין נתניהו בקונגרס האמריקאי ביולי 2024 קיימו משפחות מפורום חיים פגישה בבניין הקונגרס עם שורה של נבחרי ציבור אמריקנים והעניקו לחלקם את הספר בגרסה האנגלית. בין 100 חברי קונגרס וסנאט היו גם יו"ר בית הנבחרים לשעבר ננסי פלוסי וחברי הקונגרס קלייבורן, דלורו, רסקין, מקגברן וטקנו. כמו כן, ברחובות וושינגטון נסעו משאיות הנושאות את כריכת הספר.
אחדים מחברי הכנסת מן האופוזיציה, בהם נעמה לזימי, אפרת רייטן ויוראי להב הרצנו, הקריאו קטעים מהספר במליאת הכנסת.
תוכן הספר

הספר כולל כ-330 עמודים ומורכב מקטעים קצרים – של שני עמודים לכל היותר – רובם בפרוזה, מיעוטם בשירה, וכן מאיורים. 282 כותבים ומאיירים תרמו לספר – בני משפחות החטופים, אנשי רוח, אקדמיה וביטחון. בסוף הספר מופיע פרק "ציר הזמן – כך הכשיל נתניהו באופן שיטתי את המשא ומתן לשחרור החטופים", ובו לקט ידיעות מהעיתונות בנושא זה, מ-17 בינואר ועד 7 ביולי.
כל הכותבים עוסקים בנושא אחד: בנימין נתניהו, וכל אחד מהם עושה זאת דרך הסיפור האישי שלו, החוויות שלו מאז שבעה באוקטובר, או דרך תחום עיסוקו ותחום מומחיותו. לצד סיפורים אישיים של חברות וחברי הקיבוצים, ניתן למצוא בספר ניתוחים של אישיותו של נתניהו, התנהגותו בשנות כהונתו בראשות ממשלת ישראל, והערכות מצב על עתיד המדינה בהובלתו.
עינב צנגאוקר, אימו של מתן שנחטף מביתו בניר עוז, כתבה כי פעולותיו של ראש הממשלה "נעצו חץ בליבי – כאמא של מתן – וחידדו לי את מדיניות ההפקרה המתמשכת" והוסיפה כי היא מרגישה נבגדת על ידי ההנהגה שבה בחרה. פרופסור דן אריאלי כתב כי רבים מהעם חשים כי המדינה בגדה בהם ובחוזה איתם. עדינה משה, שנחטפה מביתה בקיבוץ ניר עוז לעזה ושוחררה מהשבי לאחר 49 ימים, סיפרה כי החטוף חיים פרי, שנרצח בשבי החמאס, אמר לה "ביבי לא ימהר לשחרר אותנו, אנחנו שמאלנים" ומדברת על "בגידה של ראש הממשלה שלי".
עמוס מלכא, ראש אמ"ן לשעבר, כתב כי נתניהו מסכן את ביטחון ישראל. דן נתניהו, בן דודו של בנימין נתניהו, כתב כי ראש הממשלה מפקיר ומחרב את המדינה לאורך שנים בביטחון ובכלכלה. אפרת (כהן) מצ'יקווה, מומחית לדיפלומטיה תרבותית ואחייניתם של גדי ומרגלית מוזס, דנה בנושא לקיחת אחריות וערכים כגון מחויבות ודוגמה אישית בתרבות היפנית, ותוהה לגבי מחויבות ההנהגה הישראלית להחזרת וזניחת הערכים של לקיחת אחריות, הנהגה ויושרה. עו"ד אבי כאלו, לשעבר ראש מחלקת שבויים ונעדרים באמ"ן, דן בנושא בריחת האחריות של ההנהגה הישראלית ובעיקר של נתניהו העומד בראשה, ובמאמציו למנוע את הקמתה של ועידת חקירה ממלכתית.
הסופרת שהם סמיט מציגה דו-שיח דמיוני בין ראש הממשלה לבין אזרחית שאומרת בין היתר: "ציפינו מהמדינה שתשמור ותגן עלינו. אחרי הכל, לשם מה קיימות מדינות?". אפרים סידון כתב את השיר 'לילה בחוף קיסריה'. הסופרת שירי ארצי כתבה על ילדתה שזעקה 'איך לא מחזירים אותם, תסבירי לי אמא?'. פרופסור דוד הראל כתב כי 'איננו רוצים מלך, אלא מנהיג אמיתי'.
פרופסור חגי לוין כתב כי מורשת נתניהו היא הפקרת בריאות הציבור, הפקרת החיים עצמם. בוגי יעלון, לשעבר הרמטכ"ל ושר הביטחון בחלק ממשלות נתניהו, כתב כי הפקרת החטופים תהיה מורשתו של נתניהו לדיראון עולם.
תוכן הספר > איך ייזכר נתניהו?

מאמרה של פרופ' אניטה שפירא עוסק בשאלה 'איך ייזכר בנימין נתניהו בהיסטוריה?', והיא מרחיבה:
תמי ארד, סופרת ואשתו של הנווט הנעדר רון ארד, נתנה תשובה לשאלה זו וכתבה: "נתניהו ייזכר כראש הממשלה שהפקיר במודע אזרחים וחיילים לגורלם למען שרידותו הפוליטית". פרופ' אווה אילוז עונה ברוח דומה: "נתניהו ייזכר כמנהיג ללא כבוד וללא אהבה". אל"ם (מיל') רמי מתן קובע כי "הפקרת החטופים היא חרפה וכתם לדיראון עולם. הכתם הזה יהיה חרוט על מצחו של נתניהו לכל הדורות." ברוח דומה כתב רא"ל (מיל') משה יעלון. חברת הכנסת לשעבר קסניה סבטלובה עונה: "ההיסטוריה תזכור את נתניהו בתור ראש הממשלה המושחת והכושל ביותר בתולדות ישראל", וכך אומר גם פרופ' מרדכי קרמניצר: "בדברי ימי ישראל יהיה שמו לדיראון עולם". השחקן דרור קרן כתב שנתניהו "ייזכר כאיש שהפקיר, איש כזב, שנס כל חייו מתוצאות מעשיו, שהישרדותו הייתה תמצית משילותו, והוא נשא את שם עמו לשווא."
לעומתם כותב אלוף (מיל') נמרוד שפר: "לכן, ביבי, לא נזכור אותך ולא נזכיר אותך. נְבַכֶּה את מתינו בשקט, נחבק את החוזרים בשקט, נתקן ונאחה את השברים האיומים ששברת בנו, גם כן בשקט, ובלי להזכירך במילה. נגזר עליך להיעלם מחיינו, להתפוגג כמו מעולם לא היית, זו תהיה מורשתך – דממה ואין."